 Na RICHARD MUNGUTI MWENDESHA piki piki almaarufu kwa jina Bodaboda aliyechomoa simu ya kiunga mbali ya mwenzake wakati wa ajali ameshtakiwa kwa wizi. Newton Mbai alishtakiwa kwa wizi wa simu muundo wa Samsung ya thamani ya Sh12,499 mali ya kampuni ya M-Gas katika eneo la Gichangi lokesheni ya Kangemi kaunti ya Nairobi mnamo Feburuari 11. Pia Mbai alishtakiwa kwa kupatika na mali ya wizi. Mbai na mlalamishi Charles Kiplangat walihusika katika ajali mwendo wa saa tano mchana siku hiyo. Mbai adaiwa alimshurutisha Kiplangat kumlipa Sh2,500 kama fidia. Mshtakiwa alitisha kumtwanga Kiplangat na abiria waliyekuwa pamoja nan aye. Mteja huyo wa Kiplangat alitoroka na kupiga ripoti polisi. Kiplangat alimweleza Mbai piki piki ni mali ya kampuni na alihitaji kuripoti. Mbai aliponyoka na simu ya mlalamishi. Mbai alikanusha shtaka la kumwibia Kiplasngat mbele ya hakimu mkazi William Tullel na kusema umati wa watu waliomshurutisha mlalamishi kuacha simu hiyo. Aliachiliwa kwa dhamana ya Sh100,000 ama alipe dhamana ya pesa tasilimu Sh50,000. Mshtakiwa atarudishwa tena kortini mnamo Feburuari 25,2022. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  